Па традыцыі, пасля апошняга турніру ў гарадскім Доме культуры для ўдзельнікаў “Вертыкалі” быў арганізаваны святочны канцэрт, пасля чаго адбылася цырымонія ўзнагароджання. Старшыня райвыканкама Уладзімір Бялоў і галоўны спецыяліст аддзела адукацыі, спорту і турызму райвыканкама Дзмітрый Матуліс уручылі пераможцам і прызёрам спартакіяды кубкі, медалі і граматы. Напрыканцы ўрачыстасці раскрылася галоўная інтрыга: спартсмены якой арганізацыі сталі лепшымі ў агульнакамандным заліку? Пераможцай трэці год запар аказалася каманда КПД (НА ЗДЫМКУ), другое месца — у каманды райвыканкама, трэцяе месца заняла каманда РЖКГ.